Във връзка с постъпило уведомление за ИП с вх. № ОВОС-1539/27.05.2025г. за инвестиционно предложение (ИП): „Производствени и складови дейности и жилищно застрояване - Изграждане на цех за преработка на селскостопанска продукция, сушилна и хладилни камери за плодове, склад за амбалаж и готова продукция с офис и жилище за персонала“ в ПИ 32826.12.17, с.Искра, община Първомай, област Пловдив, с възложител: АТАНАС УШЕВ, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционното предложение попада в обхвата на т. 7 буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG00000436 „Река Мечка“ и „НАТУРА 2000“ – BG000001031 „Родопи-Средни“.

Копие на писмото е изпратено до Община Първомай, Кметство с.Искра

Отговорено от РИОСВ-Пловдив на 10.06.2025г.